Žinoma, plytelės, kurios yra skirtos lauko darbams, pasižymi atsparumu šalčiui. Šalčiui atsparios akmens masės plytelės gali būti glazūruotos ir neglazūruotos. Šalčiui atsparios yra ir klinkerio plytelės. Norėtųsi akcentuoti, kad pagrindinė savybė, lemianti plytelių atsparumą šalčiui, yra rodiklis, vadinamas vandens įmirkiu. Šalčiui atsparių plytelių vandens įmirkis yra mažas, t. y., kuo įmirkis mažesnis, tuo plytelė atsparesnė šalčiui. Dideliu įmirkiu pasižyminčios plytelės yra neatsparios šalčiui, nes sugerdamos didelį kiekį vandens, nėra pajėgios, esant minusinei temperatūrai, pasipriešinti plėšimo jėgai, atsiradusiai plečiantis šąlančiam vandeniui, todėl lengvai skyla. Pažymėtina, kad šalčiui atsparios plytelės yra klijuojamos, išlaikant 3–5 mm tarpelius, naudojant šalčiui atsparius klijus.